২০১৩ বিশ্ব সাঁতার প্রতিযোগিতা
১৫শ ফিনা বিশ্ব চ্যাম্পিয়নশীপ বা ২০১৩ বিশ্ব সাঁতার প্রতিযোগিতা (কাতালান: Campionat Mundial de Natació de 2013, স্পেনীয়: Campeonato Mundial de Natación de 2013) স্পেনের বার্সেলোনার কাতালোনিয়ায় ২০ জুলাই থেকে ৪ আগস্ট পর্যন্ত অনুষ্ঠিত হয়। ২০১৩ সালের বিশ্ব চ্যাম্পিয়নশীপের জলক্রীড়ার ৬টি বিভাগ - সাঁতার, ডাইভিং, হাই ডাইভিং, উন্মুক্ত সাঁতার, সিনক্রোনাইজড সুইমিং এবং ওয়াটার পোলো অন্তর্ভুক্ত ছিল। প্রকৃতপক্ষে জুলাই, ২০০৯ সালে ফিনা কর্তৃপক্ষ সংযুক্ত আরব আমিরাতের দুবাই শহরকে সাঁতার প্রতিযোগিতা আয়োজনের স্বাগতিক শহর নির্ধারণ করেছিল। কিন্তু মার্চ, ২০১০ সালে দুবাই স্বাগতিক শহরের মর্যাদা থেকে নিজেকে দূরে সরিয়ে নেয়। ফিনা পুনরায় দরপত্র আহ্বান করে। তারপর ২৬ সেপ্টেম্বর, ২০১০ তারিখে বার্সেলোনাকে স্বাগতিকের মর্যাদা প্রদান করে।